JAVNA USTANOVA DOM-PORODICA

 Z E N I CA

Broj: 01-1237/16

Datum: 03.10.2016.

Na osnovu člana 64.stav.1.tačka b), člana 70 stav 1.3. Zakona o javnim nabavkama (“Službeni glasnik Bosne i Hercegovine” broj:39/14) te preporuke Komisije za javnu nabavku:broj:01-1234/16 od 30.09.2016.godine, u postupku nabavke molersko farbarskih radova , direktor JU Dom-porodica Zenica je donio

O D L U K U

o izboru najpovoljnijeg ponuđača

 Ponuđač EUROPOSAO D.O.O.ZENICA, Zenica, Ušće br.bb, sa ponudom br. 92/16 od 28.09.2016.godine proglašava se najpovoljnijom, te se imenovanom dodjeljuje ugovor za izvođenje molersko farbarskih radova u JU Dom- porodica Zenica.

 Po pravosnažnosti ove odluke ugovorn i organ će pozvati izabranog ponuđača radi zaključivanja ugovora kojim će se regulisati međusobna prava i obaveze vezane za predmetnu nabavku shodno zahtjevima ugovornog organa navedenim u tenderskoj dokumentaciji i zakonskim propisima koji regulišu postupke ugovaranja.

Obrazloženje

 Postupak javne nabavke pokrenut je odlukom o javnoj nabavci br. 01-1136/16 od

15.09.2016.godine , u kojoj je previđeno da je procijenjena vrijednost javne nabavke “molersko farbarski radovi” za potrebe JU Dom-porodica Zenica, bez PDV –a 6.500,00 KM.

 Obavještenje o nabavci br: 556-7-3-29-3-9/16 objavljeno je na Portalu javnih nabavki 19.09.2016. godine.

 Postupak javne nabavke izvođenja molersko farbarskih radova proveden je putem konkurentskog postupka za dostavu ponuda.

 Komisija za javne nabavke JU Dom-porodica Zenica, dostavila je dana 30.09.2016. godine direktoru JU Dom-porodica Zenica zapisnik br: 01-1234/16 od 30.09.2016. godine o ocjeni ponuda sa preporukom o izboru najpovoljnijeg ponuđača za izvođenje molersko farbarskih radova.

 U postupku po dostavljanju zapisnika konstatovano je da je komisija za javne nabavke blagovremeno i ispravno izvršila javno otvaranje ponuda i konstatovala da su prispjele ponude dva ponuđača:
1. LAIKERST D.O.O. ZENICA , (cijena ponude bez PDV-a 6.784,40 KM)

2. EUROPOSAO D.O.O. ZENICA ,(cijena ponude bez PDV-a 5.244,12 KM)

te da su blagovremene i prihvatljive i mogu biti predmet vrednovanja shodno kriterijima utvrđenim obavještenjem o nabavci, odnosno tenderskom dokumentacijom.

Primjenom kriterija ‘’najniža cijena’’, komisija je zapisnikom br:01-1234/16 od 30.09.2016.godine utvrdila rang listu ponuda I to:

1. EUROPOSAO D.O.O.ZENICA, (cijena ponude bez PDV-a 5.244,12 KM)

2. LAIKERT D.O.O. ZENICA,(cijena ponude bez PDV-a 6.784,40 KM)

shodno kojoj je prvoplasirana ponuda ponuđača , EUROPOSAO D.O.O.ZENICA , sa ponuđenom cijenom bez PDV-a 5.244,12 KM

Pri donošenju ove odluke posebno su cijenjene činjenice da je Komisija pravilno i potpuno izvršila ocjenu kvalificiranosti ponuđača i ocjenu prispjeli ponuda, te da nisu utvrđene nepravilnosti ili propusti u radu, koji bi eventualno bili razlog za neprihvatanje preporuke Komisije za javne nabavke. Naime, utvrđeno je da je izbor najpovoljnijeg ponuđača izvršen u skladu sa zakonom o javnim nabavkama i tenderskom dokumentacijom.

 Uzimajući u obzir da je komisija u cjelosti pravilno postupila i da je izbor najpovoljnijeg ponuđača izvšen u skladu sa zakonom o javnim nabavkama, pod zakonskim aktima i tenderskom dokumentacijom, u cjelosti se prihvata zapisnik o ocjeni ponuda

Na osnovu izloženog, a u skladu sa članom 64. Stav (1) tačka b), odlučeno je kao u dispozitivu.

Pravna pouka: Svaki privredni subjekat koji ima ili je imao interes za dodjelu ugovora o javnoj nabavci i koji učini vjerovatnim da je u konkretnom postupku javne nabavke bila ili je mogla biti prouzrokovana šteta zbog postupanja ugovornog organa a koja se u žalbi navodi kao povreda ovog zakona i podzakonskih akata od strane ugovornog organa u postupku javne nabavke, ima pravo uložiti žalbu, na postupak u pisanoj formi u roku od 5 (pet)dana po prijemu odluke o izboru najpovoljnijeg ponuđača.

Žalba se Izjavljuje Uredu za razmatranje žalbi Bosne i Hercegovine, putem ugovornog organa u pisanoj formi direktno, elektronskim putem ili preporučenom poštanskom pošiljkom. Žalba se podnosi u najmanje 3(tri)primjerka.

Dostaviti:

-Ponuđačima D I R E K T O R

-Komisiji za javne nabavke Branislav Dilber

- a/a